C 287 E/254          SL                                Uradni list Evropske unije                                          24.11.2006

Četrtek, 19. januar 2006

                                                      SPREJETA BESEDILA

              P6_TA(2006)0021

              Standardi ravnanja poslancev (sprememba Poslovnika)

              Sklep Evropskega parlamenta o spremembah Poslovnika Evropskega parlamenta glede standardov
                                          ravnanja poslancev (2005/2075(REG))

              Evropski parlament,

              — ob upoštevanju pisma svojega predsednika z dne 18. marca 2005,

              — ob upoštevanju sprememb svojega Poslovnika, kot jih je sprejelo predsedstvo 7. marca 2005,

              — ob upoštevanju člena 202 svojega Poslovnika,

              — ob upoštevanju poročila Odbora za ustavne zadeve (A6-0413/2005),

              A. ker je pomembno zagotoviti, da delo Parlamenta poteka dostojanstveno in se hkrati ohrani živahnost
                 razprav,

              B. ker trenutne določbe Poslovnika ne dovoljujejo ustreznega odziva na motenje dela Parlamenta in druge
                 dejavnosti v prostorih Parlamenta,

              C. ker je treba, tako kot v vseh parlamentarnih skupščinah, uvesti možnost kaznovanja tistih poslancev, ki
                 kršijo standarde ravnanja, Parlament sam pa naj bi opredelil glavna načela teh postopkov in tudi opre-
                 delil notranji postopek pritožbe proti sklepom o takšnih kaznih, s čimer bo zagotovljena pravica do
                 obrambe,

              1.   sklene spremeniti svoj Poslovnik, kakor sledi;

              2. sklene, da spremembe začnejo veljati na prvi dan naslednjega delnega zasedanja v skladu s
              členom 202(3) Poslovnika;

              3. naroči svojemu predsedniku, naj ta sklep posreduje v vednost Svetu, Komisiji in parlamentom držav
              članic.

                      VELJAVNO BESEDILO                                                          SPREMEMBE

                                                              Sprememba 1
                                                Člen 9, naslov in odstavek 1, pododstavek 1

Pravila ravnanja                                                          Finančni interesi poslancev, pravila ravnanja in dostop do
                                                                          Parlamenta

1.   Parlament lahko določi pravila ravnanja za poslance.                 1.    Parlament lahko določi pravila preglednosti finančnih
Pravila se sprejmejo v skladu s členom 202(2) in so priložena             interesov poslancev, ki so priložena temu poslovniku.
temu poslovniku.
 ---pagebreak--- 24.11.2006           SL                                Uradni list Evropske unije                                          C 287 E/255

                                                                                Četrtek, 19. januar 2006

                      VELJAVNO BESEDILO                                                           SPREMEMBE

                                                             Sprememba 2
                                                       Člen 9, odstavek 1 a (novo)

                                                                         1a. Ravnanje poslancev izhaja iz medsebojnega spošto-
                                                                         vanja, temelji na vrednotah in načelih, določenih v temeljnih
                                                                         besedilih Evropske unije, ohranja dostojanstvo Parlamenta
                                                                         in ne sme ogroziti poteka parlamentarnega dela kakor tudi
                                                                         ne miru v vseh parlamentarnih stavbah.
                                                                         Nespoštovanje teh elementov lahko pripelje do uporabe
                                                                         ukrepov, predvidenih v členih 146, 147 in 148.

                                                             Sprememba 3
                                                       Člen 9, odstavek 1 b (novo)

                                                                         1b. Uporaba tega člena nikakor ne vpliva na živahnost
                                                                         parlamentarnih razprav ali svobodo govora poslancev.
                                                                         Temelji na polnem spoštovanju pristojnosti poslancev, kakor
                                                                         so določene v primarni zakonodaji in statutu, ki se uporablja
                                                                         zanje.
                                                                         Temelji na načelu preglednosti in zagotavlja, da so poslanci
                                                                         seznanjeni z vsemi določbe s tega področja ter obveščeni o
                                                                         svojih pravicah in dolžnostih.

                                                             Sprememba 4
                                                      Razlaga člena 22, odstavek 3

                                                                         Pojem „vodenje sej“ vsebuje tudi ravnanje poslancev v vseh
                                                                         prostorih Parlamenta.

                                                             Sprememba 5
                                                           Člen 96, odstavek 3

3.    Seje parlamentarnih odborov so praviloma odprte za                 3.    Seje parlamentarnih odborov so praviloma odprte za
javnost. Odbori pa lahko najpozneje ob sprejetju dnevnega                javnost. Odbori pa lahko najpozneje ob sprejetju dnevnega
reda seje sklenejo, da dnevni red te seje razdelijo na točke, ki         reda seje sklenejo, da dnevni red te seje razdelijo na točke, ki
so javne, in točke, ki niso javne. Kadar seja poteka brez                so javne, in točke, ki niso javne. Kadar seja poteka brez
navzočnosti javnosti, lahko odbor, ob upoštevanju člena 4(1)             navzočnosti javnosti, lahko odbor, ob upoštevanju člena 4(1)
do (4) Uredbe (ES) št. 1049/2001 Evropskega parlamenta in                do (4) Uredbe (ES) št. 1049/2001 Evropskega parlamenta in
Sveta, kljub temu omogoči dostop javnosti do dokumentov in               Sveta, kljub temu omogoči dostop javnosti do dokumentov in
zapisnika seje.                                                          zapisnika seje. V primeru kršitve predpisov o zaupnosti se
                                                                         uporabi člen 147.
 ---pagebreak--- C 287 E/256           SL                                Uradni list Evropske unije                                            24.11.2006

Četrtek, 19. januar 2006

                       VELJAVNO BESEDILO                                                              SPREMEMBE

                                                               Sprememba 6
                                                Naslov VI, poglavje 3 a (novo), naslov (novo)

                                                                           POGLAVJE 3a
                                                                           UKREPI V             PRIMERU   NESPOŠTOVANJA          PRAVIL
                                                                           RAVNANJA
                                                                           (Vstaviti pred člen 146)

                                                               Sprememba 7
                                                      Člen 146, naslov in odstavek 1

Red v sejni dvorani                                                        Takojšnji ukrepi

1.   Predsednik opomni vsakega poslanca, ki moti sejo, na                  1.    Predsednik opomni vsakega poslanca, ki moti nemoten
red.                                                                       potek seje ali katerega ravnanje ni v skladu z določbami iz
                                                                           člena 9, na red.

                                                               Sprememba 8
                                                           Člen 146, odstavek 3

3.      Ob nadaljnji kršitvi reda lahko predsednik da odstraniti           3.     Če se motnje nadaljujejo ali ob novi kršitvi reda, lahko
kršitelja za preostanek seje iz sejne dvorane. Generalni sekretar          predsednik kršitelju vzame besedo in ga da odstraniti za
skrbi, da se ta disciplinski ukrep izvede nemudoma s pomočjo               preostanek seje iz sejne dvorane. Tak ukrep lahko uporabi
pristojnega osebja in, če je potrebno, varnostne službe Parla-             tudi takoj in brez drugega poziva k redu, če gre za izjemno
menta.                                                                     moteče ravnanje. Generalni sekretar nemudoma poskrbi, da se
                                                                           disciplinski ukrep izvede s pomočjo pristojnega osebja in, če
                                                                           je to potrebno, varnostne službe Parlamenta.

                                                               Sprememba 9
                                                       Člen 146, odstavek 3 a (novo)

                                                                           3a. Če nemir v sejni dvorani ovira delo Parlamenta, pred-
                                                                           sednik sejo zaključi ali prekine za določen čas, da se ponovno
                                                                           vzpostavi red. Če njegovi pozivi niso uspešni, zapusti pred-
                                                                           sedniško mesto, s čimer je seja prekinjena. Sejo ponovno
                                                                           skliče predsednik.

                                                              Sprememba 10
                                                       Člen 146, odstavek 3 b (novo)

                                                                           3b. Pooblastila, predvidena v odstavkih 1 do 3a, se
                                                                           smiselno podelijo predsedujočim sejam organov, odborov in
                                                                           delegacij, kakor so opredeljene v tem poslovniku.
 ---pagebreak--- 24.11.2006          SL                               Uradni list Evropske unije                                              C 287 E/257

                                                                                Četrtek, 19. januar 2006

                        VELJAVNO BESEDILO                                                            SPREMEMBE

                                                          Sprememba 11
                                                    Člen 146, odstavek 3 c (novo)

                                                                            3c. Kjer je to primerno in glede na resnost kršitve pravil
                                                                            ravnanja lahko predsedujoči seje od predsednika zahteva
                                                                            uporabo člena 147 najpozneje do začetka naslednjega
                                                                            delnega zasedanja ali naslednje seje zadevnega organa,
                                                                            odbora ali delegacije.

                                                          Sprememba 12
                                                                 Člen 147

Izključitev poslancev                                                       Sankcije

1.    V primerih hude kršitve reda ali motenja Parlamenta                   1.    V primerih izjemno hude kršitve reda ali motenja Parla-
lahko predsednik takoj po izdaji uradnega obvestila ali                     menta ob kršitvi načel, določenih v členu 9, predsednik,
najkasneje do naslednjega delnega zasedanja predlaga, da                    potem ko je prisluhnil zadevnemu poslancu, sprejme obraz-
Parlament izreče grajo, ki vključuje takojšnjo odstranitev iz               ložen sklep, s katerim izreče primerno kazen, o čemer obvesti
sejne dvorane in izključitev za dva do pet dni.                             zadevnega poslanca in predsednike organov, odborov in dele-
                                                                            gacij, katerim poslanec pripada, nakar ju razglasi na
                                                                            plenarnem zasedanju.

2.   Parlament odloča o omenjenem disciplinskem ukrepu                      2.   Ocena opaženega ravnanja mora upoštevati njegovo
takrat, ko to določi predsednik, bodisi na seji, med katero je              izjemnost, ponavljanje ali trajnost in resnost na temelju
do dogodkov prišlo, bodisi, v primeru motenja zunaj sejne                   smernic, ki so priložene temu poslovniku (*).
dvorane, ko je predsednik o tem obveščen, vendar najkasneje
na naslednjem delnem zasedanju. Zadevni poslanec ima pred
glasovanjem pravico govoriti pred Parlamentom. Njegov čas
za govor ne sme preseči pet minut.

3.   O predlaganem disciplinskem ukrepu se glasuje elek-                    3.   Kazen je lahko sestavljena iz enega ali več naslednjih
tronsko brez razprave. Zahteve, vložene v skladu s členom                   ukrepov:
149(3) ali 160(1), niso dopustne.
                                                                            (a) graja;
                                                                            (b) izguba pravice do izplačila dnevnic za obdobje od 2 do
                                                                                10 dni;
                                                                            (c) začasna izključitev za obdobje od dveh do desetih zapo-
                                                                                rednih dni s sej Parlamenta ali katerega koli od njegovih
                                                                                organov, odborov ali delegacij oziroma izključitev iz vseh
                                                                                ali nekaterih dejavnosti Parlamenta, brez poseganja v
                                                                                pravico do glasovanja na plenarnem zasedanju in ob
                                                                                strogem upoštevanju pravil ravnanja;
                                                                            (d) posredovanje predloga za začasno izključitev ali prene-
                                                                                hanje enega ali več volilnih mandatov v Parlamentu
                                                                                konferenci predsednikov v skladu s členom 18.

                                                                            (*) Glej Prilogo XVIa.
 ---pagebreak--- C 287 E/258           SL                              Uradni list Evropske unije                                              24.11.2006

Četrtek, 19. januar 2006

                       VELJAVNO BESEDILO                                                            SPREMEMBE

                                                           Sprememba 13
                                                                Člen 148

Nemir v sejni dvorani                                                      Notranji postopki pritožbe

Če nemir v sejni dvorani ovira delo Parlamenta, predsednik                 Zadevni poslanec lahko v roku največ dveh tednov od
sejo zaključi ali prekine za določen čas, da se ponovno vzpo-              prejema obvestila o kazni, ki jo je izrekel predsednik, pri
stavi red. Če njegovi pozivi niso uspešni, zapusti predsed-                predsedstvu sproži notranji postopek pritožbe, s katerim se
niško mesto, s čimer je seja prekinjena. Sejo ponovno skliče               prekine njena uporaba. Predsedstvo lahko najpozneje v štirih
predsednik.                                                                tednih po vložitvi pritožbe naloženo kazen razveljavi, potrdi
                                                                           ali ublaži, brez poseganja v pravico do zunanje pritožbe, ki
                                                                           je na voljo poslancu. Če v tem roku predsedstvo ne sprejme
                                                                           nobenega sklepa, se kazen šteje za nično.

                                                           Sprememba 14
                                                         Priloga XVI a (novo)

                                                                           PRILOGA XVIa
                                                                           Smernice za enotno razlago pravil ravnanja poslancev
                                                                           1. Treba je razlikovati med vidnimi dejanji, ki so dopustna,
                                                                              če niso žaljiva in/ali niso obrekovanje, če ostajajo v
                                                                              razumnem obsegu in ne sprožajo sporov, ter med tistimi,
                                                                              ki dejavno motijo katero koli dejavnost Parlamenta.
                                                                           2. Poslanci so odgovorni za vsako nespoštovanje pravil
                                                                              ravnanja s strani oseb, ki jih zaposlujejo ali katerim
                                                                              omogočijo dostop do Parlamenta, v prostorih Parlamenta.
                                                                           Predsednik ali njegovi predstavniki za te osebe ali katere koli
                                                                           druge zunanje osebe, ki se nahajajo v prostorih Parlamenta,
                                                                           uporabijo disciplinska pooblastila.

              P6_TA(2006)0022

              Izvajanje Evropske listine za mala podjetja

                Resolucija Evropskeg parlamenta o izvajanju Evropske listine za mala podjetja (2005/2123(INI))

              Evropski parlament,

              — ob upoštevanju svoje resolucije o vmesnem pregledu lizbonske strategije z dne 9. marca 2005 (1),

              — ob upoštevanju sklepov predsedstva Evropskega sveta v Lizboni marca 2000,

              (1) UL C 320 E, 15.12.2005, str. 164.


title: Sklep Sveta (EU) 2016/1170 z dne 12. julija 2016 o stališču, ki se zavzame v imenu Evropske unije v Skupnem odboru, ustanovljenem na podlagi okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani, v zvezi s sprejetjem poslovnika Skupnega odbora in ustanovitvijo posebnih delovnih skupin

text:
               19.7.2016

               SL

               Uradni list Evropske unije

               L 193/29

         SKLEP SVETA (EU) 2016/1170
   z dne 12. julija 2016
   o stališču, ki se zavzame v imenu Evropske unije v Skupnem odboru, ustanovljenem na podlagi okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani, v zvezi s sprejetjem poslovnika Skupnega odbora in ustanovitvijo posebnih delovnih skupin
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(9) Pogodbe,
   ob upoštevanju predloga Evropske Komisije,
   ob upoštevanju naslednjega:

               (1)

               Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (1) (v nadaljnjem besedilu: Sporazum) je začel veljati 1. maja 2014.

               (2)

               V skladu s členom 41 Sporazuma je bil ustanovljen Skupni odbor, da se med drugim zagotovi pravilno delovanje in izvajanje Sporazuma (v nadaljnjem besedilu: Skupni odbor).

               (3)

               Za čim učinkovitejše izvajanje Sporazuma bi bilo treba sprejeti poslovnik Skupnega odbora.

               (4)

               Na podlagi člena 41 Sporazuma lahko Skupni odbor ustanovi posebne delovne skupine, ki mu pomagajo pri izvajanju njegovih nalog.

               (5)

               Stališče Unije v Skupnem odboru v zvezi s sprejetjem poslovnika Skupnega odbora in ustanovitvijo posebnih delovnih skupin bi zato moralo temeljiti na priloženih osnutkih sklepov Skupnega odbora –

         SPREJEL NASLEDNJI SKLEP:
   Člen 1
   1.   Stališče, ki se zavzame v imenu Unije v Skupnem odboru, ustanovljenem v skladu s členom 41 Sporazuma, v zvezi s:

               (a)

               sprejetjem poslovnika Skupnega odbora in

               (b)

               ustanovitvijo posebnih delovnih skupin,

         temelji na osnutkih sklepov Skupnega odbora, ki so priloženi temu sklepu.
   2.   Predstavniki Unije v Skupnem odboru se lahko o manjših spremembah teh osnutkov sklepov dogovorijo brez vključitve Sveta.
   Člen 2
   Ta sklep začne veljati na dan sprejetja.

      V Bruslju, 12. julija 2016

            Za Svet

            Predsednik

         P. KAŽIMÍR

      (1)  Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (UL L 125, 26.4.2014, str. 17).

      OSNUTEK
      SKLEPA št. 1/2016 SKUPNEGA ODBORA EU-INDONEZIJA
      z dne …
      o sprejetju poslovnika
      SKUPNI ODBOR EU-INDONEZIJA JE –
      ob upoštevanju Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (1) (v nadaljnjem besedilu: Sporazum) in zlasti člena 41 Sporazuma,
      ob upoštevanju naslednjega:

                  (1)

                  Sporazum je začel veljati 1. maja 2014.

                  (2)

                  Za učinkovito izvajanje Sporazuma bi bilo treba čim prej ustanoviti Skupni odbor.

                  (3)

                  V skladu s členom 41(5) Sporazuma bi moral Skupni odbor sprejeti svoj poslovnik za izvajanje tega sporazuma –

            SPREJEL NASLEDNJI SKLEP:
      Edini člen
      Sprejme se poslovnik Skupnega odbora, kot je določen v Prilogi.

         V/Na …,

               Za Skupni odbor EU-Indonezija

               Predsednik

         (1)  UL L 125, 26.4.2014, str. 17.

         PRILOGA
         Poslovnik Skupnega odbora
         Člen 1
         Sestava in predsedstvo
         1.   Skupni odbor, ustanovljen v skladu s členom 41 Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (v nadaljnjem besedilu: Sporazum), opravlja svoje naloge, kot je določeno v členu 41 Sporazuma.
         2.   Skupni odbor sestavljajo predstavniki obeh strani na najvišji možni ravni.
         3.   Skupnemu odboru izmenično predsedujeta minister za zunanje zadeve Republike Indonezije in visoki predstavnik Unije za zunanje zadeve in varnostno politiko. Pravico do predsedovanja vsem ali delu zasedanj Skupnega odbora lahko preneseta na višjega uradnika.
         Člen 2
         Zastopanje
         1.   Pogodbenici druga drugo uradno obvestita o seznamu svojih predstavnikov v Skupnem odboru (v nadaljnjem besedilu: člani). Seznam upravlja sekretariat Skupnega odbora.
         2.   Član, ki želi, da ga zastopa njegov namestnik, pred zasedanjem o imenu namestnika pisno obvesti predsednika. Namestnik člana ima enake pravice kot član, ki ga zastopa.
         Člen 3
         Delegacije
         1.   Člane Skupnega odbora lahko spremljajo uradniki. Pred vsakim zasedanjem sekretariat pogodbenici obvesti o predvideni sestavi delegacij, prisotnih na zasedanju.
         2.   Po potrebi in z medsebojnim dogovorom pogodbenic se lahko na zasedanja Skupnega odbora povabi strokovnjake ali predstavnike drugih teles kot opazovalce ali da zagotovijo informacije o določeni zadevi.
         Člen 4
         Zasedanja
         1.   Skupni odbor se običajno sestane najmanj vsaki dve leti ali kakor se dogovorita obe pogodbenici. Zasedanje Skupnega odbora skliče predsednik in potekajo izmenično v Indoneziji in v Bruslju, na sporazumno določen datum. Po dogovoru med pogodbenicama se lahko skličejo tudi izredna zasedanja Skupnega odbora.
         2.   Izjemoma in če se obe pogodbenici strinjata, lahko zasedanja Skupnega odbora potekajo tudi s pomočjo tehničnih sredstev, na primer z video- ali telekonferenco.
         3.   Skupni odbor se sestane na najvišji možni ravni, kot sta se dogovorili pogodbenici. Pogodbenici si prizadevata zagotoviti udeležbo na ministrski ravni, kadar je to izvedljivo.
         4.   Sestanki Skupnega odbora, katerim se predseduje na ministrski ravni, se pripravijo na predhodnem zasedanju na ravni višjih uradnikov.
         Člen 5
         Obveščanje javnosti
         1.   Če pogodbenici ne skleneta drugače, zasedanja Skupnega odbora niso javna. Kadar pogodbenica Skupnemu odboru predloži informacije, ki so označene kot zaupne, druga pogodbenica navedene informacije obravnava kot take.
         2.   Skupni odbor lahko daje izjave za javnost, če se mu to zdi potrebno.
         Člen 6
         Sekretariat
         Predstavnik Evropske službe za zunanje delovanje in predstavnik vlade Republike Indonezije delujeta skupaj kot sekretarja Skupnega odbora. Vsa sporočila za predsednika Skupnega odbora in od njega se posredujejo sekretarjema. Korespondenca za predsednika Skupnega odbora in od njega je lahko v kakršni koli pisni obliki, vključno z elektronsko pošto.
         Člen 7
         Dnevni red zasedanj
         1.   Predsednik za vsako zasedanje sestavi okvirni dnevni red. Slednji se skupaj z ustreznimi dokumenti pošlje drugi pogodbenici običajno najpozneje 15 dni pred začetkom zasedanja.
         2.   Predsednik lahko predlaga, da se strokovnjaki udeležijo zasedanj Skupnega odbora, da zagotovijo informacije o kateri koli točki dnevnega reda.
         3.   Skupni odbor na začetku vsakega zasedanja sprejme dnevni red. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici s tem strinjata.
         4.   Predsednik lahko v posebnih okoliščinah in po dogovoru z obema pogodbenicama skrajša roke iz odstavka 1, da se upoštevajo zahteve posamezne zadeve.
         Člen 8
         Potrjeni zapisnik
         1.   Izid zasedanja Skupnega odbora je v obliki potrjenega zapisnika.
         2.   Sekretarja po predložitvi gostitelja skupaj pripravita osnutek potrjenega zapisnika vsakega zasedanja, običajno v 30 koledarskih dneh od datuma zasedanja. Osnutek potrjenega zapisnika temelji na predsednikovem povzetku sklepov, ki jih sprejme Skupni odbor.
         3.   Pogodbenici zapisnik potrdita v 45 koledarskih dneh od datuma zasedanja ali do katerega koli drugega datuma, dogovorjenega med pogodbenicama. Ko se doseže dogovor o zapisniku, pogodbenici podpišeta dva izvirnika. Vsaka pogodbenica prejme po en izvirnik.
         Člen 9
         Sklepi in priporočila
         1.   Za namen izvajanja nalog Skupnega odbora, ki so določene v členu 41 Sporazuma, lahko Skupni odbor sprejme sklep in/ali priporočilo. Tak sklep in/ali priporočilo ima zaporedno številko, datum sprejetja in opis vsebine.
         2.   Kadar to zahtevajo okoliščine, lahko Skupni odbor sprejme sklepe ali priporočila s pisnim postopkom.
         3.   Ne glede na člen 5 se vsaka pogodbenica lahko odloči, ali bo sklepe in priporočila Skupnega odbora objavila v svojem uradnem glasilu.
         Člen 10
         Korespondenca
         1.   Korespondenca, naslovljena na Skupni odbor, se naslovi na sekretarja katere koli pogodbenice, ki nato o njej obvesti drugega sekretarja.
         2.   Sekretariat zagotovi, da se korespondenca, naslovljena na Skupni odbor, posreduje predsedniku odbora in po potrebi razpošlje kot dokumentacija iz člena 11.
         3.   Sekretariat korespondenco predsednika pošlje pogodbenicama in po potrebi razpošlje kot dokumentacijo iz člena 11.
         Člen 11
         Dokumentacija
         1.   Kadar posvetovanja Skupnega odbora temeljijo na pisnih spremnih dokumentih, sekretariat te dokumente oštevilči in razpošlje članom.
         2.   Vsak sekretar je odgovoren za posredovanje dokumentov ustreznim članom njegove pogodbenice v Skupnem odboru, pri čemer kopijo vedno pošlje v vednost drugemu sekretarju.
         Člen 12
         Stroški
         1.   Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Skupnega odbora.
         2.   Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja.
         Člen 13
         Spremembe poslovnika
         Katera koli pogodbenica lahko pisno zahteva pregled poslovnika, ki se lahko spremeni po skupnem dogovoru pogodbenic v skladu s členom 9.
         Člen 14
         Posebne delovne skupine in drugi mehanizmi
         1.   Skupni odbor lahko ustanovi posebne delovne skupine ali druge mehanizme, ki mu pomagajo pri izvajanju njegovih nalog. Posebne delovne skupine in drugi mehanizmi poročajo Skupnemu odboru.
         2.   Skupni odbor lahko razpusti katero koli od obstoječih posebnih delovnih skupin ali drugih mehanizmov ali ustanovi dodatne posebne delovne skupine ali druge mehanizme, ki mu pomagajo pri izvajanju njegovih nalog.
         3.   Delovne skupine ali drugi mehanizmi o svojih dejavnostih podrobno poročajo Skupnemu odboru na vsakem sestanku.
         4.   Edina pristojnost posebnih delovnih skupin je, da Skupnemu odboru pripravljajo priporočila.

      OSNUTEK
      SKLEPA št. 2/2016 SKUPNEGA ODBORA EU-INDONEZIJA
      z dne …
      o ustanovitvi posebnih delovnih skupin in drugih mehanizmov
      SKUPNI ODBOR EU-INDONEZIJA JE –
      ob upoštevanju Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (1) (v nadaljnjem besedilu: Sporazum) in zlasti člena 41 Sporazuma ter člena 14 poslovnika Skupnega odbora,
      ob upoštevanju naslednjega:

                  (1)

                  Sporazum je začel veljati 1. maja 2014.

                  (2)

                  Za učinkovito izvajanje Sporazuma bi bilo treba čim prej vzpostaviti njegov institucionalni okvir.

                  (3)

                  V skladu s členom 41(3) Sporazuma in členom 14 poslovnika Skupnega odbora lahko slednji ustanovi posebne delovne skupine in druge mehanizme, ki mu pomagajo pri izvajanju njegovih nalog.

                  (4)

                  Za omogočanje razprav na strokovni ravni o ključnih področjih, za katera se Sporazum uporablja, se lahko ustanovijo posebne delovne skupine ali drugi mehanizmi. Pogodbenici se lahko dogovorita za spremembo seznama posebnih delovnih skupin ali drugih mehanizmov in/ali njihovega področja uporabe.

                  (5)

                  V skladu s členom 9 poslovnika lahko Skupni odbor sprejema sklepe tudi s pisnim postopkom.

                  (6)

                  Ta sklep bi bilo treba sprejeti, da posebne delovne skupine ali mehanizmi začnejo pravočasno delovati –

            SPREJEL NASLEDNJI SKLEP:
      Edini člen
      Ustanovijo se posebne delovne skupine in drugi mehanizmi, navedeni v Prilogi k temu sklepu.

         V/Na …,

               Za Skupni odbor EU-Indonezija

               Predsednik

         (1)  UL L 125, 26.4.2014, str. 17.

         PRILOGA
         Skupni odbor EU-Indonezija
         Posebne delovne skupine in drugi mehanizmi

                     1.

                     Posebna delovna skupina za razvojno sodelovanje

                     2.

                     Posebna delovna skupina za trgovino in naložbe

                     3.

                     Dialog o človekovih pravicah

                     4.

                     Politični dialog

                     5.

                     Varnostni dialog


title: Sklep Sveta (EU) 2015/1989 z dne 26. oktobra 2015 o podpisu Sporazuma o nadaljnjem delovanju Mednarodnega znanstvenega in tehnološkega centra v imenu Evropske unije

text:
               6.11.2015

               SL

               Uradni list Evropske unije

               L 290/7

         SKLEP SVETA (EU) 2015/1989
   z dne 26. oktobra 2015
   o podpisu Sporazuma o nadaljnjem delovanju Mednarodnega znanstvenega in tehnološkega centra v imenu Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(1) in člena 37 Pogodbe,
   ob upoštevanju Pogodbe o delovanju Evropske unije ter zlasti člena 180 in člena 218(5) Pogodbe,
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:

               (1)

               Svet je 21. oktobra 2013 Komisijo in visokega predstavnika pooblastil, da začne pogajanja za sklenitev Sporazuma o nadaljnjem delovanju Mednarodnega znanstvenega in tehnološkega centra med Evropsko unijo in Evropsko skupnostjo za atomsko energijo (Euratom) kot eno pogodbenico ter Gruzijo, Japonsko, Kraljevino Norveško, Kirgiško republiko, Republiko Armenijo, Republiko Kazahstan, Republiko Korejo, Republiko Tadžikistan in Združenimi državami Amerike (v nadaljnjem besedilu: Sporazum).

               (2)

               Ta pogajanja so bila uspešno zaključena ter Sporazum je bil parafiran 22. junija 2015.

               (3)

               Za sklenitev Sporazuma glede zadev, ki so v pristojnosti Euratoma, se uporablja ločen postopek.

               (4)

               Sporazum bi bilo treba v imenu Unije podpisati –

         SPREJEL NASLEDNJI SKLEP:
   Člen 1
   Podpis Sporazuma o nadaljnjem delovanju Mednarodnega znanstvenega in tehnološkega centra v imenu Unije se odobri, s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 26. oktobra 2015

            Za Svet

            Predsednica

         F. MOGHERINI

      (1)  Besedilo Sporazuma bo objavljeno skupaj s sklepom o sklenitvi Sporazuma.


title: Sklep Sveta 2011/203/SZVP z dne 31. marca 2011 o spremembi Sklepa 2010/445/SZVP o podaljšanju mandata posebnega predstavnika Evropske unije za krizo v Gruziji

text:
               1.4.2011

               SL

               Uradni list Evropske unije

               L 86/72

         SKLEP SVETA 2011/203/SZVP
   z dne 31. marca 2011
   o spremembi Sklepa 2010/445/SZVP o podaljšanju mandata posebnega predstavnika Evropske unije za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. septembra 2008 sprejel Skupni ukrep 2008/760/SZVP (1), s katerim je imenoval g. Pierra MORELA za posebnega predstavnika Evropske unije (PPEU) za krizo v Gruziji do 28. februarja 2009.

               (2)

               Svet je 11. avgusta 2010 sprejel Sklep 2010/445/SZVP (2), s katerim je bil mandat PPEU podaljšan do 31. avgusta 2011. Referenčni finančni znesek za kritje odhodkov, povezanih z mandatom PPEU, je do tega dne znašal 700 000 EUR. Referenčni finančni znesek bi bilo treba povečati na 1 004 000 EUR, da bi lahko krili stroške, nastale zaradi dodatnih operativnih potreb.

               (3)

               Sklep 2010/445/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   V členu 5 Sklepa 2010/445/SZVP se odstavek 1 nadomesti z naslednjim:

      „1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 31. avgusta 2011 znaša 1 004 000 EUR.“.

   Člen 2
   Ta sklep začne veljati na dan sprejetja.
   Uporablja se od 1. marca 2011.

      V Bruslju, 31. marca 2011

            Za Svet

            Predsednik

         VÖLNER P.

      (1)  UL L 259, 27.9.2008, str. 16.

      (2)  UL L 211, 12.8.2010, str. 33.


title: 2003/197/: Odločba Nadzornega organa EFTA št. 197/03/COL z dne  5. novembra 2003  o devetintrideseti spremembi procesnih in materialnih pravil na področju državne pomoči z uvedbo novega poglavja 34: Referenčne in diskontne stopnje ter obrestne mere za vračilo nezakonite državne pomoči

text:
               25.5.2006

               SL

               Uradni list Evropske unije

               L 139/33

      ODLOČBA NADZORNEGA ORGANA EFTA

   št. 197/03/COL
   z dne 5. novembra 2003
   o devetintrideseti spremembi procesnih in materialnih pravil na področju državne pomoči z uvedbo novega poglavja 34: Referenčne in diskontne stopnje ter obrestne mere za vračilo nezakonite državne pomoči
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 ter Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi Nadzornega organa in Sodišča Evropskih skupnosti (2) in zlasti člena 24, člena 5(2)(b) ter člena 1 in dela I Protokola 3 k Sporazumu (3),
   KER v skladu s členom 24 Sporazuma o Nadzornem organu in Sodišču Nadzorni organ Efte uveljavlja določbe Sporazuma EGP v zvezi z državno pomočjo,
   KER v skladu s členom 5(2)(b) Sporazuma o Nadzornem organu in Sodišču Nadzorni organ Efte izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o Nadzornem organu in Sodišču ali če Nadzorni organ Efte meni, da je to potrebno,
   OB SKLICEVANJU na Procesna in materialna pravila na področju državne pomoči (4), ki jih je 19. januarja 1994 sprejel Nadzorni organ Efte (5),
   KER je Evropska komisija 8. maja 2003 objavila novo sporočilo o obrestnih merah, ki jih je treba uporabljati pri vračilu nezakonito dodeljene pomoči (6),
   KER to sporočilo velja tudi za Evropski gospodarski prostor,
   KER je treba zagotoviti enotno uporabo pravil o državni pomoči EGP v celotnem Evropskem gospodarskem prostoru,
   KER mora v skladu s točko II pod naslovom „SPLOŠNO“ na koncu Priloge XV k Sporazumu EGP Nadzorni organ Efte po posvetovanju s Komisijo sprejeti akte, ki se ujemajo s tistimi, ki jih je sprejela Evropska komisija,
   KER nekdanje poglavje 33.2 Smernic o državni pomoči glede referenčnih obrestnih mer prav tako obravnava obrestne mere in bi zato moralo postati del istega poglavja kakor določbe o obrestnih merah, ki jih je treba uporabljati pri vračilu nezakonite pomoči,
   PO POSVETOVANJU z Evropsko komisijo,
   OB PONOVNI POTRDITVI, da se je Nadzorni organ Efte o tem posvetoval z državami Efte na večstranskem srečanju 20. junija 2003 –
   SKLENIL:

               1.

               Smernice o državni pomoči se spremenijo z dodatkom novega poglavja 34 „Referenčne in diskontne stopnje ter obrestne mere za vračilo nezakonite državne pomoči“.

               2.

               Poglavje 33.2 Smernic o državni pomoči bo postalo poglavje 34.1. Poglavje 33.2 bo črtano.

               3.

               Naslov „Druge določbe“ v poglavju 33 bo zamenjal naslov „Pretvorbe med nacionalnimi valutami in eurom“. Vsakršno sklicevanje v tem poglavju na ECU je treba razumeti kot sklicevanje na EUR. Naslov poglavja 33.1 bo črtan.

               4.

               Novo poglavje 34 je v Prilogi k tej odločbi.

               5.

               Države Efte se obvestijo z dopisom, ki vsebuje izvod te odločbe in Prilogo.

               6.

               Evropska komisija se v skladu s točko (d) Protokola 27 k Sporazumu EGP obvesti z izvodom te odločbe, ki vključuje Prilogo.

               7.

               Odločba, vključno s Prilogo, se objavi v oddelku EGP in Dodatku EGP k Uradnemu listu Evropske unije.

               8.

               Ta odločba je verodostojna v angleškem jeziku.

      V Bruslju, 5. novembra 2003

            Za Nadzorni organ Efte

         Einar M. BULL

            Predsednik

         Hannes HAFSTEIN

            Član Kolegija

      (1)  V nadaljnjem besedilu Sporazum EGP.

      (2)  V nadaljnjem besedilu Sporazum o Nadzornem organu in Sodišču.

      (3)  Protokol 3 k Sporazumu o Nadzornem organu in Sodišču, ki so ga države Efte spremenile 10. decembra 2001. Spremembe so začele veljati 28. avgusta 2003.

      (4)  V nadaljnjem besedilu Smernice o državni pomoči.

      (5)  Sprva objavljena v UL L 231, 3.9.1994, in v Dodatku EGP št. 32 istega dne, kakor so bila nazadnje spremenjena z Odločbo Kolegija št. 196/03/COL, z dne 5. novembra 2003, ki še ni objavljena.

      (6)  Sporočilo Komisije o obrestnih merah, ki jih je treba uporabiti pri vračilu nezakonito dodeljene pomoči (UL C 110, 8.5.2003, str. 21, Popravek UL C 150, 27.6. 2003, str. 3).

      PRILOGA

         „34.   REFERENČNE IN DISKONTNE STOPNJE TER OBRESTNE MERE ZA VRAČILO NEZAKONITE DRŽAVNE POMOČI
         34.1   REFERENČNE OBRESTNE MERE (1)

                     (1)

                     Zaradi spremljanja državne pomoči, kakor to zahteva Sporazum EGP, Nadzorni organ Efte uporablja različne parametre, vključno z referenčnimi in diskontnimi stopnjami.

                     (2)

                     Navedene stopnje se uporabljajo za merjenje ekvivalenta nepovratnih sredstev pomoči, ki je izplačana v več obrokih, ter za izračun elementa pomoči, ki izhaja iz shem subvencioniranih obresti za posojila. Uporabljajo se tudi pri izvajanju pravila de minimis in za odplačilo nezakonite pomoči.

                     (3)

                     Referenčne stopnje naj bi odsevale povprečno raven obrestnih mer, ki se v različnih državah Efte, pogodbenicam Sporazuma EGP, pripisujejo za srednje- in dolgoročna posojila (pet do deset let) z običajnim poroštvom.

                     (4)

                     Od 1. aprila 2000 so referenčne stopnje določene:

                                 —

                                 okvirna stopnja je določena kot stopnja donosa državnih obveznic z dospelostjo pet let v ustrezni valuti, povečana za premijo 25 bazičnih točk,

                                 —

                                 referenčna stopnja se upošteva, kakor da je enaka povprečju okvirnih stopenj, zabeleženih v prejšnjem septembru, oktobru in novembru,

                                 —

                                 referenčna stopnja bo določena (od leta 2001 naprej) in bo začela veljati 1. januarja,

                                 —

                                 referenčna stopnja se med letom spet prilagodi, če se za več kakor 15 odstotkov razlikuje od povprečja okvirnih stopenj, zabeleženih v zadnjih treh mesecih, za katere so na voljo podatki.

                           POUDARITI JE TREBA TUDI:

                                 —

                                 Tako določena referenčna stopnja je najnižja stopnja, ki se lahko poveča v okoliščinah, v katerih obstaja posebno tveganje (na primer podjetje v težavah, ali kadar ni zagotovljenega poroštva, ki ga navadno zahtevajo banke).

                                 —

                                 Nadzorni organ Efte si pridržuje pravico, kadar je to potrebno za preučitev določenih primerov, do uporabe bolj kratkoročne izhodiščne obrestne mere (na primer enoletne stopnje Libor) ali bolj dolgoročne izhodiščne obrestne mere (na primer stopnje vrednostnih papirjev z dospelostjo deset let) od stopnje donosa državnih obveznic z dospelostjo pet let.

                     (5)

                     Referenčne stopnje bo objavil Nadzorni organ Efte na spletnem naslovu: www.eftasurv.int.

               34.2   OBRESTNE MERE, KI SE UPORABLJAJO PRI VRAČILU NEZAKONITO DODELJENIH POMOČI (2)

                     (1)

                     Člen 14 v delu II Protokola 3 k Sporazumu o nadzoru in sodišču predvideva, da takrat, kadar se sprejmejo zavrnilni sklepi v primerih nezakonite pomoči, Nadzorni organ Efte odloči, da zadevna država Efte sprejme vse potrebne ukrepe, zato da prejemnik vrne pomoč. Pomoč, ki se vrne, vključuje obresti po ustrezni obrestni meri, ki jo določi Nadzorni organ Efte. Obresti se plačajo od datuma, ko je bila nezakonita pomoč na voljo prejemniku, do datuma vračila.

                     (2)

                     Komisija je v pismu, ki ga je 22. februarja 1995 poslala 25 državam članicam EU izrazila mnenje, da so za vzpostavitev prejšnjega stanja komercialne stopnje boljša podlaga za izračun ugodnosti, ki je bila nepravilno dodeljena prejemniku nezakonite pomoči, kakor zakonsko določene stopnje. Komisija je v skladu s tem obvestila države članice EU, da bo v vseh odločbah, ki jih bo sprejela glede vračila nezakonito dodeljene pomoči, kot osnovo za komercialno stopnjo uporabila referenčno stopnjo, uporabljeno pri izračunu neto ekvivalenta nepovratnih sredstev za ukrepe regionalne pomoči. Zato je bila več let običajna praksa Evropske komisije, da v svoje odločbe o vračilu vključi določbo, da je treba obresti izračunati na podlagi referenčne stopnje, uporabljene pri izračunu neto ekvivalenta nepovratnih sredstev regionalne pomoči. Dne 9. septembra 1997 je Evropska komisija oblikovala obvestilo z dodatnimi podrobnimi podatki o referenčnih stopnjah, uporabljenih za izračun odplačil nezakonite pomoči in za druge namene (3), ki jih je Nadzorni organ Efte delno vključil v Smernice o državni pomoči, glej sedanje poglavje 34.1 (4). Vprašanje je, ali je treba uporabljati to obrestno mero na podlagi navadnega obrestnega računa ali obrestno obrestnega računa (5).

                     (3)

                     V skladu s številnimi sodnimi odločbami Skupnosti (6) je vračilo logična posledica pri nezakonito dodeljeni pomoči. Cilj vračila je ponovna vzpostavitev prejšnjega položaja. Z odplačilom pomoči prejemnik povrne neupravičeno ugodnost, ki jo je imel glede na svojo konkurenco na trgu, ponovno pa se vzpostavijo konkurenčni pogoji, ki so obstajali pred izplačilom pomoči. V tržni praksi bi običajno bile navadne obresti zaračunane, kadar prejemnik sredstev ne razpolaga z obrestmi pred iztekom določenega obdobja, na primer kadar so obresti izplačane samo na koncu določenega obdobja. Obrestne obresti bi bile običajno izračunane, če bi se vsako leto (ali obdobje) znesek obresti obravnaval, kakor da je bil izplačan prejemniku, in bi bil tako vključen v znesek začetnega kapitala. V tem primeru bi prejemnik dobil obresti od obresti, plačanih za vsako obdobje.

                     (4)

                     V praksi se vrsta pomoči, ki je bila dodeljena, in položaj posameznega prejemnika lahko razlikujeta. Če pomoč vključuje prekomerno kompenzacijo, se lahko ugodnost, ki jo je podjetje zaradi nje imelo, prenese na depozit, ki je običajno podlaga za obrestne obresti. Če bi pomoč bila naložbena pomoč za nekatere upravičene stroške, lahko pomoč nadomesti drug vir financiranja, pri katerem bi se običajno tudi zaračunale obrestne obresti po komercialnih stopnjah. Če bi pomoč bila pomoč za poslovanje, bi neposredno vplivala na izkaz poslovnega izida in s tem tudi na bilanco stanja, kar bi vplivalo na razpoložljivost sredstev depozita. Zato se kljub različnim položajem zdi, da je posledica nezakonite pomoči prejemniku zagotoviti sredstva pod podobnimi pogoji, kakor veljajo za srednjeročna brezobrestnega posojila. V skladu s tem se zdi uporaba obrestnih obresti potrebna za zagotovitev popolne nevtralizacije finančnih ugodnosti, ki izhajajo iz tega položaja.

                     (5)

                     Nadzorni odbor Efte želi v skladu s tem obvestiti države članice Efte in zainteresirane stranke, da bo v vseh prihodnjih odločbah o vračilu nezakonito dodeljene pomoči, ki jih bo sprejel, uporabil referenčno stopnjo, uporabljeno pri izračunu neto ekvivalenta regionalne pomoči na podlagi obrestno obrestnega računa. V skladu z običajno tržno prakso bi morale biti obrestne obresti izračunane letno. Podobno Nadzorni organ Efte od držav Efte pričakuje, da bodo uporabljale obrestne obresti pri izvajanju nerešenih odločb o vračilu, razen kadar to ni v skladu s splošnim načelom prava EGP.“

         (1)  To podpoglavje se delno ujema z obvestilom Komisije o metodi določanja referenčnih in diskontnih stopenj (UL C 273, 9.9.1997, str. 3), nekdanje poglavje 33.2 Smernic o državni pomoči.

         (2)  To poglavje se ujema s Sporočilom Komisije o obrestnih merah, ki jih je treba uporabiti pri vračilu nezakonito dodeljene pomoči (UL C 110, 8.5.2003, str. 21, Popravek UL C 150, 27.6.2003, str. 3).

         (3)  Obvestilo Komisije o metodi določanja referenčnih in diskontnih stopenj, glej opombo 1.

         (4)  Poznejše obvestilo Komisije o tehničnih prilagoditvah metodi določanja referenčnih in diskontnih stopenj (UL C 241, 26.8.1999, str. 9), se je nanašalo na vstop v tretjo fazo ekonomske in monetarne unije dne 1 januarja 1999 in ne na Evropski gospodarski prostor.

         (5)  Za izračun navadnih obrestni se uporablja formula: obresti = (kapital × obrestna mera × število let).
      Za izračun obrestnih obrestni, ki se letno izračunajo na podlagi obrestno obrestnega računa, se uporablja formula: obresti = (kapital (1 + obrestna mera) število let) – kapital.

         (6)  Glej zlasti zadevo C-24/95 Land Rheinland-Pfalz proti Alcan [1997] PSES I-1591 in zadevo T-459/93 Siemens proti Komisiji [1995] PSES II-1675.


title: 2007/867/ES: Sklep Sveta z dne 20. decembra 2007 o sklenitvi Sporazuma v obliki izmenjave pisem med Evropsko skupnostjo in Novo Zelandijo v skladu s členom XXVIII Sporazuma GATT 1994 o spremembi tarifne kvote STO za maslo iz Nove Zelandije, določene v seznamu CXL ES, priloženem GATT 1994

text:
               22.12.2007

               SL

               Uradni list Evropske unije

               L 340/95

         SKLEP SVETA
   z dne 20. decembra 2007
   o sklenitvi Sporazuma v obliki izmenjave pisem med Evropsko skupnostjo in Novo Zelandijo v skladu s členom XXVIII Sporazuma GATT 1994 o spremembi tarifne kvote STO za maslo iz Nove Zelandije, določene v seznamu CXL ES, priloženem GATT 1994
   (2007/867/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 14. maja 2007 pooblastil Komisijo, da v skladu s členom XXVIII Sporazuma GATT 1994 začne pogajanja s ciljem, da se spremeni tarifna kvota STO za maslo iz Nove Zelandije. Skladno s tem je Evropska skupnost 3. avgusta 2007 obvestila STO o svoji nameri, da na seznamu CXL ES spremeni tarifno kvoto STO za maslo iz Nove Zelandije.

               (2)

               Pogajanja je vodila Komisija ob posvetovanju z odborom, ustanovljenim v skladu s členom 133 Pogodbe, in v skladu s pogajalskimi smernicami, ki jih je izdal Svet.

               (3)

               Komisija je uspešno izpogajala Sporazum z Novo Zelandijo. Sporazum v obliki izmenjave pisem med Evropsko skupnostjo in Novo Zelandijo je zato treba potrditi –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Novo Zelandijo v skladu s členom XXVIII sporazuma GATT 1994 o spremembi tarifne kvote STO za maslo iz Nove Zelandije, določene v seznamu CXL ES, priloženem GATT 1994, se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Skupnost.
   Člen 3
   Ta sklep se objavi v Uradnem listu Evropske unije.

      V Bruslju, 20. decembra 2007

            Za Svet

            Predsednik

         F. NUNES CORREIA

    ---documentbreak---

               22.12.2007

               SL

               Uradni list Evropske unije

               L 340/96

         SPORAZUM
   v obliki izmenjave pisem med Evropsko skupnostjo in Novo Zelandijo v skladu s členom XXVIII Sporazuma GATT 1994 o spremembi tarifne kvote Svetovne trgovinske organizacije za maslo iz Nove Zelandije, določene v seznamu CXL ES, priloženem k GATT 1994
   V Bruslju,
   Spoštovani,
   po pogajanjih med Evropsko skupnostjo (ES) in Novo Zelandijo na podlagi člena XXVIII sporazuma GATT 1994 za spremembo tarifne kvote za maslo iz Nove Zelandije, določene v seznamu CXL ES, priloženem Splošnemu sporazumu o carinah in trgovini 1994 (GATT 1994), se ES strinja s sklepi, opisanimi v nadaljevanju.
   Končne določbe za tarifno kvoto STO za maslo iz Nove Zelandije
   Tarifna kvota velja za maslo iz Nove Zelandije za naslednje tarifne številke:

               Oznaka KN

               Opis

               ex04051011
               ex04051019

               Maslo, staro vsaj šest tednov, z vsebnostjo maščobe najmanj 80 mas. %, vendar manj kot 85 mas. %, proizvedeno neposredno iz mleka ali smetane brez uporabe uskladiščenih materialov, z enim samim, neodvisnim in neprekinjenim postopkom.

               ex04051030

               Maslo, staro vsaj šest tednov, z vsebnostjo maščob najmanj 80 mas. %, toda manj kakor 85 mas. %, proizvedeno neposredno iz mleka ali smetane brez uporabe uskladiščenih materialov, z enim samim, neodvisnim in neprekinjenim postopkom, ki lahko vključuje smetano, ki je prešla fazo koncentriranja ali/in frakcioniranja maslene maščobe (postopek, ki se imenuje „Ammix“ oziroma „Spreadable“)

         Tarifna stopnja v okviru kvote je 70 EUR/100 kg.
   Količina kvote je 74 693 ton.
   Upravičenost do te kvote urejajo pogoji iz zadevnih predpisov Skupnosti.
   Splošno
   Določbe tega sporazuma se uporabljajo od 1. januarja 2008.
   Hvaležen bi Vam bil, če potrdite, da se Vaša vlada strinja z zgoraj navedenim.
   Sprejmite izraze mojega globokega spoštovanja,

      V imenu Evropske skupnosti

   V Bruslju,
   Spoštovani,
   V čast mi je potrditi prejem vašega pisma z današnjim datumom, v katerem je zapisano:

      „Po pogajanjih med Evropsko skupnostjo (ES) in Novo Zelandijo na podlagi člena XXVIII sporazuma GATT 1994 za spremembo tarifne kvote STO za maslo iz Nove Zelandije, določene v seznamu CXL ES, priloženem Splošnemu sporazumu o carinah in trgovini 1994 (GATT 1994), se ES strinja s sklepi, opisanimi v nadaljevanju.
      Končne določbe za tarifno kvoto STO za maslo iz Nove Zelandije
      Tarifna kvota velja za maslo iz Nove Zelandije za naslednje tarifne številke:

                  Oznaka KN

                  Opis

                  ex04051011
                  ex04051019

                  Maslo, staro vsaj šest tednov, z vsebnostjo maščobe najmanj 80 mas. %, vendar manj kot 85 mas. %, proizvedeno neposredno iz mleka ali smetane brez uporabe uskladiščenih materialov, z enim samim, neodvisnim in neprekinjenim postopkom.

                  ex04051030

                  Maslo, staro vsaj šest tednov, z vsebnostjo maščob najmanj 80 mas. %, toda manj kakor 85 mas. %, proizvedeno neposredno iz mleka ali smetane brez uporabe uskladiščenih materialov, z enim samim, neodvisnim in neprekinjenim postopkom, ki lahko vključuje smetano, ki je prešla fazo koncentriranja ali/in frakcioniranja maslene maščobe (postopek, ki se imenuje ‚,Ammix‘ oziroma ‚,Spreadable‘)

            Tarifna stopnja v okviru kvote je 70 EUR/100 kg.
      Količina kvote je 74 693 ton.
      Upravičenost do te kvote urejajo pogoji iz zadevnih predpisov Skupnosti.
      Splošno
      Določbe tega sporazuma se uporabljajo od 1. januarja 2008.
      Hvaležen bi Vam bil, če potrdite, da se vaša vlada strinja z zgoraj navedenim.“

   Nova Zelandija potrjuje, da se strinja z vsebino tega pisma.
   Sprejmite izraze mojega globokega spoštovanja,

      V imenu Nove Zelandije

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


Pomembno pravno obvestilo

|

52006DP0480

Sklep Evropskega parlamenta o zahtevi za zaščito imunitete in privilegijev Gabriela Albertinija (2006/2122(IMM))

Uradni list 314 E , 21/12/2006 str. 0082 - 0084

		P6_TA(2006)0480Zahteva za zaščito imunitete Gabriela AlbertinijaSklep Evropskega parlamenta o zahtevi za zaščito imunitete in privilegijev Gabriela Albertinija (2006/2122(IMM))Evropski parlament,- ob upoštevanju zahteve Gabriela Albertinija za zaščito njegove imunitete v zvezi s kazenskim postopkom pred okrožnim sodiščem v Milanu, ki jo je poslanec vložil 28. aprila 2006, na plenarnem zasedanju pa je bila razglašena 15. maja 2006,- po zaslišanju Gabriela Albertinija v skladu s členom 7(3) svojega Poslovnika,- ob upoštevanju členov 9 in 10 Protokola z dne 8. aprila 1965 o privilegijih in imunitetah Evropskih skupnosti in člena 6(2) Akta z dne 20. septembra 1976 o volitvah poslancev Evropskega parlamenta s splošnimi neposrednimi volitvami,- ob upoštevanju sodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju člena 68 Ustave Italijanske republike,- ob upoštevanju členov 6(3) in 7 svojega Poslovnika,- ob upoštevanju poročila Odbora za pravne zadeve (A6-0383/2006),A. ker je Gabriele Albertini poslanec Evropskega parlamenta, v katerega je bil izvoljen na šestih neposrednih volitvah, ki so potekale med 10. in 13. junijem 2004, in ker je Parlament veljavnost njegovega mandata preveril 14. decembra 2004 [2],B. ker poslanci med zasedanjem Evropskega parlamenta uživajo na ozemlju svoje države imunitete, priznane poslancem parlamenta te države, in ker se na imuniteto ni mogoče sklicevati, kadar se poslanca zaloti pri storitvi kaznivega dejanja; ker to Evropskemu parlamentu ne preprečuje, da bi uveljavljal pravico do nepriznanja imunitete kateremu izmed svojih poslancev [3],C. ker je določba, ki se jo uporablja v zadevnem primeru, člen 68, 2. pododstavek italijanske ustave, ki dovoljuje uvedbo kazenskih postopkov proti poslancem parlamenta brez kakšnih posebnih formalnosti, saj določa, da se brez predhodne odobritve zbornice, kateri poslanec pripada, proti njemune sme uvesti osebne ali hišne preiskave ter da se ga ne sme aretirati ali mu na kakšen drug način odvzeti prostosti ali zadržati v priporu, razen če gre za izvršitev pravnomočne obsodbe ali če je bil zaloten pri storitvi kaznivega dejanja, za katerega je v primeru flagrante delicto predpisana obvezna aretacija,D. ker je urad javnega tožilca pri okrožnem sodišču v Milanu proti Gabrielu Albertiniju vložil obtožnico v zvezi z vlaganjem predlogov sprememb brez vsebine v proračunskem postopku v milanskem mestnem svetu z namenom, da bi vsebino vnesli kasneje glede na predloge opozicije, da bi se tako izognili vložitvi predlogov sprememb po roku za vložitev, kar bi bilo nesprejemljivo,E. ker se vlaganje predlogov sprememb brez vsebine lahko obravnava kot del politike in političnega življenja in so predlogi sprememb, vse dokler ni sprejetega končnega zakona, na katerega se nanašajo, le del notranjega postopka brez zunanjih učinkov, zlasti in predvsem s stališča kazenske zakonodaje, se omenjeno dejanje obravnava kot nemogoče ali vsaj neobstoječe kaznivo dejanje,F. ker je milansko okrožno sodišče v drugem sodnem postopku (zadeva št. 9384/03 R.G.N.R.), v katerem je preučevalo obtožbe, podobne tistim proti Gabrielu Albertiniju, ki pa jih je vložil sam Albertini proti svojim političnim nasprotnikom, odločilo, da je primer brezpredmeten in ga je zavrglo,G. glede na to, da je isto sodišče v dveh vsebinsko podobnih primerih sprejelo popolnoma nasprotni stališči, kaže, da gre za nerazumno neenakopravno obravnavo, kar pomeni, da je g. Albertini nepravično preganjan,H. ker je zadeva izredno občutljiva, njene posledice pa so za pristojnosti Evropskega parlamenta nedopustne, saj je neenakopravna obravnava Gabriela Albertinija neopravičljiva, kar postavlja vprašanje, ali gre za "fumus persecutionis",I. ker je vsak primer političnega preganjanja poslancev Evropskega parlamenta napad na integriteto politične ustanove, ki so jo na demokratičen način izvolili evropski narodi, in kaže na zaničevanje Parlamenta,J. ker neenakopraven odnos italijanskega sodišča škodi Gabrielu Albertiniju,K. ker bi postopek proti Gabrielu Albertiniju lahko prekinili, če bi že veljal Statut poslancev Evropskega Parlamenta, ki pa še ni stopil v veljavo, čeprav ga je Evropski parlament dvakrat potrdil, in sicer v resolucijah z dne 5. decembra 2002 [4] in 17. decembra 2003 [5].1. obžaluje dejstvo, da Protokol z dne 8. aprila 1965 o privilegijih in imunitetah Evropskih skupnosti v sedanji obliki Evropskemu parlamentu ne omogoča sprejetja zavezujočih ukrepov za zaščito Gabriela Albertinija, in se zato odloči ne zaščititi njegove imunitete;2. naroči svojemu predsedniku, naj ta sklep in poročilo pristojnega odbora nemudoma posreduje uradu javnega tožilca pri milanskem okrožnem sodišču v zvezi s kazensko zadevo št. 8629/05 R.G.[1] Zadeva 101/63 Wagner proti Fohrmannu in Krieru [1964] ECR 195 in Zadeva 149/85 Wybot proti Faureju in drugim [1986] ECR 2391.[2] Sklep Evropskega parlamenta o preverjanju veljavnosti mandatov poslancev (UL C 226 E, 15.9.2005, str. 51).[3] Člen 10 Protokola z dne 8. aprila 1965 o privilegijih in imunitetah Evropskih skupnosti.[4] UL C 27 E, 30.1.2004, str. 139.[5] UL C 91 E, 15.4.2004, str. 230.--------------------------------------------------


title: Sklep Sveta z dne 29. aprila 1999 o sklenitvi Sporazuma o spremembi Sporazuma o znanstvenem in tehnološkem sodelovanju med Evropsko skupnostjo in Kanado

text:
Pomembno pravno obvestilo

|

31999D0408

Uradni list L 156 , 23/06/1999 str. 0023 - 0023

		Sklep Svetaz dne 29. aprila 1999o sklenitvi Sporazuma o spremembi Sporazuma o znanstvenem in tehnološkem sodelovanju med Evropsko skupnostjo in Kanado(1999/408/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 130m v zvezi s prvim stavkom člena 228(2) in prvim pododstavkom členom 228(3) te pogodbe,ob upoštevanju predloga Komisije [1],ob upoštevanju mnenja Evropskega parlamenta [2],(1) ker je Svet s Sklepom 26. februarja 1996 [3] odobril sklenitev Sporazuma o znanstvenem in tehnološkem sodelovanju med Evropsko skupnostjo in Kanado;(2) ker je Svet s Sklepom 22. junija 1998 pooblastil Komisijo za pogajanja o spremembi omenjenega sporazuma le, kar zadeva področja sodelovanja, omenjena v členu 4 Sporazuma, po postopku, predpisanem v členu 12(b) tega sporazuma;(3) ker je Svet s Sklepom 13. decembra 1998 odobril podpis sporazuma o spremembi;(4) ker je bil Sporazum o spremembi podpisan 17. decembra 1998;(5) ker je treba Sporazum o spremembi potrditi,SKLENIL:Člen 1S tem se potrdi Sporazum o spremembi Sporazuma o znanstvenem in tehnološkem sodelovanju med Evropsko skupnostjo in Kanado.Besedilo Sporazuma o spremembi je priloženo temu sklepu.Člen 2Na podlagi člena 12 Sporazuma o znanstvenem in tehnološkem sodelovanju med Evropsko skupnostjo in Kanado predsednik Sveta uradno obvesti, da je Skupnost zaključila postopke, potrebne za začetek veljavnosti Sporazuma o spremembi.V Luxembourgu, 29. aprila 1999Za SvetPredsednikW. Müller[1] UL C 400, 18.12.1995, str. 27.[2] Mnenje z 13. aprila 1999 (še ni objavljeno v Uradnem listu).[3] UL L 74, 22.3.1996, str. 25.--------------------------------------------------


title: Sklep Sveta 2004/837/SZVP z dne 6. decembra 2004 o izvajanju Skupnega ukrepa 2002/210/SZVP o Policijski misiji Evropske unije

text:
               7.12.2004

               SL

               Uradni list Evropske unije

               L 360/32

      SKLEP SVETA 2004/837/SZVP
   z dne 6. decembra 2004
   o izvajanju Skupnega ukrepa 2002/210/SZVP o Policijski misiji Evropske unije
   SVET EVROPSKE UNIJE JE –
   ob upoštevanju Skupnega ukrepa Sveta 2002/210/SZVP z 11. marca 2002 o Policijski misiji Evropske unije (1) in zlasti člena 9(1) tega skupnega ukrepa, v zvezi z drugo alineo člena 23(2) Pogodbe o Evropski uniji,

         SKLENIL:
   Člen 1
   1.   Znesek 17 410 000 EUR za kritje operativnih tekočih stroškov EUPM v letu 2005 se v celoti financira iz splošnega proračuna Evropske unije.
   2.   Vodenje odhodkov, financiranih iz splošnega proračuna Evropske unije in določenih v odstavku 1, poteka glede na postopke in pravila Skupnosti, ki veljajo za proračunske zadeve, z izjemo, da zneski predfinanciranja ne ostanejo last Skupnosti.
   Člen 2
   Ta sklep začne veljati z dnem sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 6. decembra 2004

            Za Svet

            Predsednik

         H. HOOGERVORST

      (1)  UL L 70, 13.3.2002, str. 1. Skupni ukrep, kakor je bil nazadnje spremenjen s Skupnim ukrepom 2003/188/SZVP (UL L 73, 19.3.2003, str. 9).


title: Skupno stališče Sveta 2007/705/SZVP z dne 30. oktobra 2007 o začasnem sprejemu določenih Palestincev s strani držav članic Evropske unije

text:
               31.10.2007

               SL

               Uradni list Evropske unije

               L 285/54

      SKUPNO STALIŠČE SVETA 2007/705/SZVP
   z dne 30. oktobra 2007
   o začasnem sprejemu določenih Palestincev s strani držav članic Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 15 Pogodbe,
   ob upoštevanju naslednjega

               (1)

               Svet je 7. novembra 2006 sprejel Skupno stališče 2005/755/SZVP o začasnem sprejemu določenih Palestincev s strani držav članic Evropske unije (1), ki je določilo podaljšanje veljavnosti nacionalnih dovoljenj za vstop na ozemlje držav članic in bivanje v njih iz Skupnega stališča 2002/400/SZVP (2) za nadaljnjih 12 mesecev.

               (2)

               Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za nadaljnje obdobje 12 mesecev –

         SPREJEL NASLEDNJE SKUPNO STALIŠČE:
   Člen 1
   Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za nadaljnje obdobje 12 mesecev.
   Člen 2
   Svet oceni uporabo Skupnega stališča 2002/400/SZVP v roku 6 mesecev od sprejetja tega skupnega stališča.
   Člen 3
   To skupno stališče začne učinkovati na dan sprejetja.
   Člen 4
   To skupno stališče se objavi v Uradnem listu Evropske unije.

      V Luxembourgu, 30. oktobra 2007

            Za Svet

            Predsednik

         F. NUNES CORREIA

      (1)  UL L 308, 8.11.2006, str. 18.

      (2)  UL L 138, 28.5.2002, str. 33. Skupno stališče, kakor je bilo nazadnje spremenjeno s Skupnim stališčem 2004/493/SZVP (UL L 181, 18.5.2004, str. 24).


title: 2004/921/ES: Sklep Komisije z dne 27. decembra 2004 o financiranju raziskovanja Eurobarometra s strani Skupnosti glede vedenja potrošnikov do dobrega počutja rejnih živali

text:
               30.12.2004

               SL

               Uradni list Evropske unije

               L 389/33

      SKLEP KOMISIJE

   z dne 27. decembra 2004
   o financiranju raziskovanja Eurobarometra s strani Skupnosti glede vedenja potrošnikov do dobrega počutja rejnih živali
   (2004/921/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 17 Odločbe,
   ob upoštevanju naslednjega:

               (1)

               V skladu z Odločbo Sveta 90/424/EGS Skupnost finančno prispeva za vzpostavitev politike informiranja na področju zaščite živali.

               (2)

               Ta politika informiranja vključuje med drugim izvajanje študij, potrebnih za pripravo in razvoj zakonodaje na področju zaščite živali.

               (3)

               Izvajanje raziskovanja glede vedenja potrošnikov do dobrega počutja rejnih živali je del te politike informiranja na področju zaščite živali in zato je treba rezervirati in dodeliti finančna sredstva Skupnosti, da bo to predvideno raziskovanje učinkovito izpeljala.

               (4)

               To raziskovanje bo izvedeno v obliki posebne študije Eurobarometra v okviru Okvirne pogodbe (2), sklenjene med Evropsko skupnostjo, ki jo zastopa Evropska komisija, in TNS Opinion and Survey, konzorcij, sestavljen iz Taylor Nelson Sofres plc in EOS Gallup Europe, ki ga zastopa koordinacijski center European Omnibus Survey „EOS Gallup Europe“.

               (5)

               Ukrepi, predvideni s tem sklepom, so v skladu z mnenjem Stalnega odbora za prehransko verigo in zdravstveno varstvo živali –

         SKLENILA:
   Edini člen
   Ukrep za izvajanje raziskovanja glede odnosa potrošnikov do dobrega počutja rejnih živali, ki se bo financiral iz proračunske postavke 17.04.02 proračuna Evropske unije v najvišjem znesku 200 000 EUR se odobri. To raziskovanje bo izvedeno v obliki posebne študije Eurobarometra v okviru Okvirne pogodbe sklenjene med Evropsko skupnostjo, ki jo zastopa Evropska komisija in TNS Opinion and Survey, konzorcijem, sestavljenim iz Taylor Nelson Sofres plc in EOS Gallup Europe, ki ga zastopa koordinacijski center European Omnibus Survey „EOS Gallup Europe“.

      V Bruslju, 27. decembra 2004

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).

      (2)  Pogodba št. PRESS-B-1/2003-25/B1 z dne 24.8.2004.


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske agencije za obnovo za proračunsko leto 2008

text:
               25.9.2010

               SL

               Uradni list Evropske unije

               L 252/132

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske agencije za obnovo za proračunsko leto 2008
   (2010/514/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za obnovo za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za obnovo za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (3), zlasti člena 8,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0072/2010),

               1.

               podeli razrešnico direktorju Evropske agencije za obnovo glede izvrševanja proračuna agencije za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za obnovo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 43.

      (2)  UL L 248, 16.9.2002, str. 1.

      (3)  UL L 306, 7.12.2000, str. 7.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/133

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske agencije za obnovo za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za obnovo za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za obnovo za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (3), zlasti člena 8,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0072/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

               B.

               ker je Parlament 23. aprila 2009 direktorju Evropske agencije za obnovo podelil razrešnico glede izvrševanja proračuna agencije za proračunsko leto 2007 (5) in v resoluciji, ki spremlja sklep Parlamenta o razrešnici, med drugim ugotovil, da je Računsko sodišče v svojem letnem poročilu za leto 2007 opredelilo tri možna tveganja v zvezi s prenosom dejavnosti iz agencije na delegacije:

                           (a)

                           zaradi večletne narave dejavnosti agencije so v proračunu ostala neporabljena odobrena proračunska sredstva v višini 453 000 000 EUR, ki jih je bilo treba porabiti v letih po letu 2008, ki je bilo zadnje leto delovanja agencije,

                           (b)

                           navodilo, ki ga je Komisija izdala dne 11. junija 2008 o prenosu dokumentov, ne vključuje vseh postavk iz bilance stanja agencije;

                           (c)

                           zbran presežek v višini 180 000 000 EUR, ki je prikazan v bilanci stanja agencije z dne 31. decembra 2007, bo morala ob izteku mandata agencije prevzeti in upravljati Komisija,

               1.

               ugotavlja, da Memorandum o soglasju med Komisijo in Evropsko agencijo za obnovo z dne 17. decembra 2008 predvideva, da bodo po 31. decembru 2008 preostala sredstva agencije postala last Komisije;

      Upravljanje proračuna in finančno poslovodenje

               2.

               je seznanjen z ugotovitvami Računskega sodišča, da ni bil izpolnjen noben formalni pogoj za dodelitev neposredne donacije v višini 1 399 132 EUR (oziroma 0,31 % razpoložljivega operativnega proračuna) mednarodni organizaciji;

               3.

               poudarja, da je bila pod vprašaj postavljena ustreznost petih projektov čezmejnega sodelovanja, ki jih je revidiralo Računsko sodišče (v skupni vrednosti 528 000 EUR oziroma 0,12 % razpoložljivega operativnega proračuna), saj odbor za ocenjevanje v sestavi agencije in delegacije Komisije ni upošteval vprašanj, ki so jih postavili lokalni izvedenci; vendar je seznanjen z odgovorom agencije, ki meni, da v skladu z veljavnimi pravili mnenje izvedencev za odbor za ocenjevanje ni bilo zavezujoče;

               4.

               ob zaključitvi delovanja agencije zahteva, da se ovrednotijo na Kosovu uporabljena sredstva z vidika tega, ali so pripomogla k vzpostavitvi delujočih in trajnih struktur na področju sodstva in uprave;

               5.

               obžaluje, da je agencija, ki je delovala učinkovito, prenehala obstajati in da se je upravljanje sredstev preneslo na delegacije; od Komisije zahteva poročilo, v katerem naj navede število zaposlenih v delegacijah, ki so jih pripravili na prevzem nalog agencije; poziva Komisijo, naj obširno in v celoti pojasni, ali so bila sredstva, ki jih je agencija prenesla na delegacije, namenjena proračunski podpori;

               6.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 43.

      (2)  UL L 248, 16.9.2002, str. 1.

      (3)  UL L 306, 7.12.2000, str. 7.

      (4)  UL L 357, 31.12.2002, str. 72.

      (5)  UL L 255, 26.9.2009, str. 176.

      (6)  Sprejeta besedila, P7_TA(2010)0139 (glej stran 241 tega Uradnega lista).


title: Sklep Sveta z dne 8. julija 2014 o imenovanju madžarskega člana in nadomestnega člana upravnega odbora Evropske fundacije za izboljšanje življenjskih in delovnih razmer

text:
               16.7.2014

               SL

               Uradni list Evropske unije

               L 209/54

         SKLEP SVETA
   z dne 8. julija 2014
   o imenovanju madžarskega člana in nadomestnega člana upravnega odbora Evropske fundacije za izboljšanje življenjskih in delovnih razmer

      (2014/462/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1) in zlasti člena 6 Uredbe,
   ob upoštevanju seznamov kandidatov, ki so jih Svetu predložile vlade držav članic ter organizacije delodajalcev in delojemalcev,
   ob upoštevanju naslednjega:

               (1)

               Svet je s sklepi z dne 2. decembra 2013 (2), z izjemo nekaterih članov, imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2013 do 30. novembra 2016.

               (2)

               Madžarska vlada je za prosti mesti podala predlog kandidatov –

         SPREJEL NASLEDNJI SKLEP:
   Člen 1
   Za člana in nadomestnega člana upravnega odbora Evropske fundacije za izboljšanje življenjskih in delovnih razmer za obdobje, ki se izteče 30. novembra 2016, sta imenovana:
   I.   PREDSTAVNIKI VLAD

               Država

               Član

               Nadomestni član

               Madžarska

               Katalin KISSNÉ BENCZE

               Mariann GÉHER

         Člen 2
   Svet bo še neimenovane člane in nadomestne člane imenoval kasneje.
   Člen 3
   Ta sklep začne veljati na dan sprejetja.

      V Bruslju, 8. julija 2014

            Za Svet

            Predsednik

         P. C. PADOAN

      (1)  UL L 139, 30.5.1975, str. 1.

      (2)  UL C 358, 7.12.2013, str. 5.


title: Sklep Komisije z dne 15. decembra 1998 o sklenitvi Sporazuma o sodelovanju na področju jedrskih raziskav med Evropsko skupnostjo za atomsko energijo (Euratom) in Kanado (notificirano pod dokumentarno številko K(1998) 4244)

text:
Pomembno pravno obvestilo

|

31998D0732

Uradni list L 346 , 22/12/1998 str. 0064 - 0064

		Sklep Komisijez dne 15. decembra 1998o sklenitvi Sporazuma o sodelovanju na področju jedrskih raziskav med Evropsko skupnostjo za atomsko energijo (Euratom) in Kanado(notificirano pod dokumentarno številko K(1998) 4244)(98/732/Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 te pogodbe,ob upoštevanju Sklepa Sveta,ker je treba potrditi Sporazum o sodelovanju na področju jedrskih raziskav med Evropsko skupnostjo za atomsko energijo (Euratomom) in Kanado,SKLENILA:Člen 1V imenu Evropske skupnosti za atomsko energijo se potrdi Sporazum o sodelovanju na področju jedrskih raziskav med Evropsko skupnostjo za atomsko energijo (Euratom) in Kanado.Besedilo Sporazuma je priloženo temu sklepu [1].Člen 2Predsednik Komisije v imenu Skupnosti poda uradno obvestilo, kot je predvideno v členu 12 Sporazuma.Člen 3Ta sklep začne veljati dan po objavi v Uradnem listu Evropskih skupnosti.V Bruslju, 15. decembra 1998Za KomisijoLeon BrittanPodpredsednik[1] UL L 346, 22.12.1998, str. 65.--------------------------------------------------